1. Kaeva istutusauk taime mullapallist 2 korda suurem – pealmine mullakiht tõsta labidalehe sügavuselt ühte hunnikusse ja alumine väheviljakas mullakiht teise hunnikusse
2. Pealmise mullakihi muld sega suhtega 1:1 istutusturbaga korralikult läbi ning kasuta seda istutamisel
3. Kangasse või kummivõrku pakitud mullapallidel pole vaja ümbrist eemaldada, see kõduneb mullas, traatkorvidega mullapallidel lõika traatkorvi sõlmed lahti
4. Istutamisel jäta mullapind ja taime juurekael samale kõrgusele
5. Peale istutamist vajuta muld istiku ümber kinni ja tee taime ümber kastmisnõgu, kasutades ülejäänud mulda
6. Vala kastmisnõgusse vähemalt sama palju vett kui suur on mullapall
Istutusjärgne hooldamine:
Hoolitse piisava niiskuse olemasolu eest mullas.
Esimesel kasvuaastal pole väetamine vajalik, edaspidi kasuta kevadel ja vajadusel ka suvel kompleksväetisi, sügisväetist augusti lõpus ja septembris.
Istutusjärgsel aastal on okaspuude juurestik veel nõrk, seetõttu soovitame esimesel talvel ja varakevadel okaspuid varjutada varakevadise päikese eest.
Eestis vajavad iga-aastast varjutamist päikeselises kasvukohas kasvavad kanada kuuse sordid, kalifornia ebaküpressid, igihaljad rododendronid ja kõik igihaljad lehtpõõsad.